CELEX: 32020R0996
Language: lt
Date: 2020-07-09 00:00:00
Title: Komisijos įgyvendinimo reglamentas (ES) 2020/996 2020 m. liepos 9 d. dėl leidimo naudoti karvakrolio, timolio, D-karvono, metilsalicilato ir L-mentolio preparatą kaip mėsinių viščiukų, dedeklių vištaičių ir retesnių rūšių dedeklinių naminių paukščių pašarų priedą (leidimo turėtoja – bendrovė „Biomin GmbH“) (Tekstas svarbus EEE)

10.7.2020   
               
               
                  LT
               
               
                  Europos Sąjungos oficialusis leidinys
               
               
                  L 221/87
               
            
         KOMISIJOS ĮGYVENDINIMO REGLAMENTAS (ES) 2020/996
         2020 m. liepos 9 d.
         dėl leidimo naudoti karvakrolio, timolio, D-karvono, metilsalicilato ir L-mentolio preparatą kaip mėsinių viščiukų, dedeklių vištaičių ir retesnių rūšių dedeklinių naminių paukščių pašarų priedą (leidimo turėtoja – bendrovė „Biomin GmbH“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti karvakrolio, timolio, D-karvono, metilsalicilato ir L-mentolio preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti karvakrolio, timolio, D-karvono, metilsalicilato ir L-mentolio preparatą kaip mėsinių viščiukų, dedeklių vištaičių ir retesnių veislių dedeklinių paukščių pašarų priedą, priskirtiną prie zootechninių priedų kategorijos;
                  
               
                     (4)
                  
                  
                     Europos maisto saugos tarnyba (toliau – Tarnyba) 2019 m. gegužės 15 d. nuomonėje (2) padarė išvadą, kad siūlomomis naudojimo sąlygomis karvakrolio, timolio, D-karvono, metilsalicilato ir L-mentolio preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad poveikis naudotojams įkvėpus yra mažai tikėtinas ir kad nebuvo galima padaryti išvados dėl odos ar akių jautrinimo. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas gali būti veiksmingas gerinant mėsinių viščiukų zootechninius rodiklius, ir šią išvadą galima taikyti dedeklėms vištaitėms ir ekstrapoliuoti retesnių rūšių dedekliniams naminiams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     atlikus karvakrolio, timolio, D-karvono, metilsalicilato ir L-mentolio preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2019;17(6):5724.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        mg priedo/kg visaverčio pašaro, kurio drėgnis yra 12 %
                     
                     
                         
                     
                     
                         
                     
                  
                        
                           Zootechninių priedų kategorija. Funkcinė grupė: kiti zootechniniai priedai (zootechninių parametrų pagerinimas).
                        
                     
                  
                        4d20
                     
                     
                        „Biomin GmbH“
                     
                     
                        Karvakrolio, timolio, D-karvono, metilsalicilato ir L-mentolio preparatas
                     
                     
                        
                           Priedo sudėtis
                        
                        Preparatas, kurį sudaro:
                        
                                    —
                                 
                                 
                                    karvakrolis (120-160 mg/g)
                                 
                              
                                    —
                                 
                                 
                                    timolis (1-3 mg/g)
                                 
                              
                                    —
                                 
                                 
                                    
                                       D-karvonas (3-6 mg/g)
                                 
                              
                                    —
                                 
                                 
                                    metilsalicilatas (10-35 mg/g)
                                 
                              
                                    —
                                 
                                 
                                    
                                       L-mentolis(30-55 mg/g)
                                 
                              
                                    —
                                 
                                 
                                    amorfinis silicis (daugiausia 100 mg/g)
                                 
                              
                                    —
                                 
                                 
                                    hidrintas aliejus (daugiausia 700 mg/g)
                                 
                              Kietų kapsulių pavidalo
                     
                     
                        Mėsiniai viščiukai
                        Dedeklinės vištaitės
                        Retesnių rūšių dedekliniai naminiai paukščiai
                     
                     
                        -
                        -
                        -
                     
                     
                        65
                     
                     
                        105
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Priedas neturi būti naudojamas su kitais karvakrolio, timolio, D-karvono, metilsalicilato ir L-mentolio šaltiniais.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos ir akių apsaugos priemones.
                                 
                              
                     
                        2030 7 30
                     
                  
                        
                           Veikliosios medžiagos apibūdinimas:
                        
                        Karvakrolis (CAS numeris: 499-75-2)
                        Timolis (CAS numeris: 89-83-8)
                        
                           D-karvonas (CAS numeris :2244-16-8) Metilsalicilatas (CAS numeris: 119-36-8)
                        
                                    —
                                 
                                 
                                    
                                       L-Mentolis (CAS numeris 2216-51-8)
                                 
                              
                  
                        
                           Analizės metodas
                            (1)
                        
                        Veikliųjų medžiagų kiekybinis nustatymas:
                        dujų chromatografija kartu su liepsnos jonizacijos detektoriumi (GC-FID)
                     
                  
               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports